Versindaba » Blog Archive » Louis Esterhuizen. Die kitsvreugde wat FaceBook bring …
Friday, April 13th, 2012 | Binneblik, Blogs, Louis Esterhuizen.
7 Kommentare op “Louis Esterhuizen. Die kitsvreugde wat FaceBook bring …”
April 13th, 2012 at 6:09 am
Louis, gelukkig is Versindaba heel aktief op Facebook! Op die oomblik is dit nie Facebook nie, maar ‘n musiektoer en klasgee wat my blogs kelder.
Jinne, Andries. Hierdie was darem nou nie as teregwysing bedoel nie? Buite-kurrikulêre aktiwiteite soos blogs en diesulke vreugdes kan ‘n mens immers net doen na gelang van beskikbare tyd en inklinasie … 🙂
Terloops, ken jy Carl Honoré se boek “In praise of slow”? Wonderlike leeservaring, met nogal ‘n heel besonderse kyk op ons moderne leefstyl.
Ook nie as teregwysing gelees nie, Louis! Dis my Calvinistiese opvoeding wat hier inskop. Ek het nog nie “In praise of slow” gelees nie, maar geniet Kundera oor “Slowness”; veral die deel oor stadiger stap as jy iets probeer onthou en vinnig jaag (motorfiets) as jy wil vergeet.
Ek het soveel om oor te skryf – gedigte by KKNK en die Langkloof (name soos “Louterwater” en “Misgund”), maar ek sal mettertyd daarby uitkom. Hopelik voor ek vergeet!
Die ergste van alles is dat ek agter geraak het met digbundels lees. Ek sien uit na “Amper elders”.
Beatrice B :
Hallo Louis en Andries
Hier is nog ‘n oulike artikel oor Facebook en skrywers: http://www.guardian.co.uk/lifeandstyle/2012/jan/16/facebook-gave-me-writers-block?INTCMP=SRCH
My gunsteling aanhaling daaruit: ” … the rabbit hole universe available to us online is far more of a distraction than any physical “bustle” could ever be and the authors really getting down to the best work aren’t the ones telling you about it on the internet.”
Ek het self in Januarie my Facebook-profiel gedeaktiveer en ek beplan nie om dit weer aan te skakel tot ek ten minste genoeg gedigte vir ‘n bundel geskryf het nie. Mens mors van jou beste idees op status updates, ‘n vinnige skryfsel op die muur laat jou voel asof jy regtig iets geskryf het, maar uiteindelik sit jy met niks meer as vermorsde ure nie.
Dis my 2 sent. Kliek like vir meer.
Vir my is fb baie nuttig. Ek gebruik dit bloot om kennis te gee wanneer ek ‘n gedig op my blog plaas. Dit is baie min dat ek daar kommentaar lewer of gesels. Ek dink die kennis-gee funksie is voordelig in die sin dat dit mense wat geïnteresseerd is, laat weet dat daar iets nuuts te lese is.
@Andries: ek het destyds elke jaar via Langkloof van Grahamstad Oudtshoorn toe gery, en dit het altyd gevoel of ek deur ‘n lang landskapgedig ry. Daardie plaas- en ander plekname is uitsonderlik mooi; daarom verstaan ek nie eintlik waarom julle daarbo nog bodder oor ‘n vervelige ou naam soos ‘Pretoria’ nie… 😉
@Beatrice, ek sien uit na daai bundel en om jou dan weer op Facebook raak te loop! By die huis het ek nie web of TV nie, so dit help om tyd oop te hou.
@Desmond, Langkloof is ook een lang landskapskildery. By Haarlem is daar ‘n Lutherse kerkgebou wat ek binnekort gaan verf.